করিমগঞ্জে বিকাশ কর্মীকে কুপিয়ে ৭ লাখ টাকা ছিনতাই
করিমগঞ্জ উপজেলার কাদিরজঙ্গল ইউনিয়নের মলাই ফকির বাজারের অদূরে মাহিন শাহ (২১) নামের এক বিকাশকর্মীকে ধারালো অস্ত্র দিয়ে কুপিয়ে ৭ লাখ টাকা ছিনতাই করেছে দুর্বৃত্তরা। রোববার দুপুর পৌনে ৩টার দিকে এ ঘটনা ঘটে। মাহিন শাহ আর্থিক লেনদেনকারী প্রতিষ্ঠান বিকাশের ডিস্ট্রিবিউশন অ্যান্ড সেলস ম্যানেজার হিসেবে কর্মরত।







প্রত্যক্ষদর্শীরা জানায়, বিকাশের টাকা নিয়ে মাহিন শাহ মোটরসাইকেলে যাচ্ছিলেন। নামাপাড়া ও ভাংগীরচর এলাকার মাঝামাঝি রাস্তায় পৌঁছলে ৪-৫ জন ছিনতাইকারী তার পথরোধ করে এলোপাতাড়ি কোপাতে শুরু করে। এতে মাহিনের শরীরের বিভিন্ন স্থানে রক্তাক্ত জখম হলে তিনি মাটিতে লুটিয়ে পড়েন। এ সময় দুর্বৃত্তরা তার টাকার ব্যাগটি নিয়ে পালিয়ে যায়।




মাহিন শাহ জানান, এলাকার তিন কিলোমিটার রাস্তা অতিক্রমের সময় ৩টি মোটরসাইকেলে করে দুর্বৃত্তরা তাকে অনুসরণ করছিল। করিমগঞ্জ থানার ওসি মমিনুল হক বলেন, ছিনতাইয়ের ঘটনা তদন্ত করা হচ্ছে।

করিমগঞ্জ উপজেলার কাদিরজঙ্গল ইউনিয়নের মলাই ফকির বাজারের অদূরে মাহিন শাহ (২১) নামের এক বিকাশকর্মীকে ধারালো অস্ত্র দিয়ে কুপিয়ে ৭ লাখ টাকা ছিনতাই করেছে দুর্বৃত্তরা। রোববার দুপুর পৌনে ৩টার দিকে এ ঘটনা ঘটে। মাহিন শাহ আর্থিক লেনদেনকারী প্রতিষ্ঠান বিকাশের ডিস্ট্রিবিউশন অ্যান্ড সেলস ম্যানেজার হিসেবে কর্মরত।